stanford-oval/wikipedia huggingface dataset:
ไดฟูกุ
แหล่งข้อมูลอื่น

ไดฟูกุ ที่วิกิตำรา-ตำราอาหาร
| ด ค กอาหารและเครื่องดื่มญี่ปุ่น |
| --- | --- |
อาหารจานหลัก:  กีวดง  เกี๊ยวซ่า  แกงกะหรี่ คัตสึกาเร  ข้าว ข้าวกล้องงอก  ข้าวเหนียว  โจ๊ก  เซกิฮัง  โซซูอิ  ทากิโกมิโงฮัง  ข้าวฮายาชิ  ไข่อนเซ็ง  คากูนิ  คาราอาเงะ  คูชิกัตสึ  ชาบูชาบู  ชาฮัง  ชิราตากิ  ซาชิมิ ฟูงุ  ซูชิ ประวัติศาสตร์  ซูชิยั่งยืน  โซกิ ฟูงุ  ดมบูริ คัตสึดง  ชูกาดง  เท็กกาดง  เท็นชินดง  อูนาดง  โอยาโกดง  ทงกัตสึ  ทาโกยากิ  ทามาโงยากิ  เท็มปูระ  โทโกโรเต็ง  นาเบโมโนะ  นิกูจางะ  บะหมี่ โซบะ  โซบะโอกินาวะ โซกิ  โซเม็ง สลัดโซเม็ง  ราเม็ง กระดูกหมู  แกงกะหรี่มูโรรัง  คาโงชิมะ  ชัมปง  ฮิยาชิจูกะ  สึเกเม็ง  ยากิโซบะ  วุ้นเส้น  อูดง ยากิอูดง  โฮโต  เบ็นโต เคียราเบ็ง  จูบาโกะ  มากูโนอูจิ  วัปปาเมชิ  เอกิเบ็ง  มนจายากิ  ยากินิกุ  ยากิโตริ  สึกูดานิ  สึกูเนะ  สุกี้ยากี้  ออมไรซ์  โอโกโนมิยากิ  โอโกวะ  โอเซจิ  โอเด็ง  โอนิงิริ เท็มมูซุ  ฮิยามูงิ  ฮิรายาจี 
อาหารจานรอง:  การิ  ขนมปัง ขนมปังแกงกะหรี่  ขนมปังเมลอน  ยูดาเนะ  อัมปัง  โครกเกะ  ชิโอการะ  ซัตสึมาอาเงะ  ซุปมิโซะ  นัตโต  นามาซุ  นูกาซูเกะ  ทากูอัง  สึเกโมโนะ  อาเงดาชิโดฟุ  โอกาซุ 
เครื่องดื่ม:  กาแฟกระป๋อง บอส  จอร์เจีย  เก็มไมจะ  คาลพิส  ชา ประวัติศาสตร์  เกียวกูโระ  คาบูเซจะ  คูกิจะ  ชาเขียว  เซ็นจะ  บันจะ  มัตจะ  โฮจิจะ  ชาข้าวบาร์เลย์  โชจู อาวาโมริ  ฮาบูชุ  โพคารี่สเวท  ยาคูลท์  รามูเนะ  ลิโพวิตัน  สาเก โทโซะ  นิโงริ  เหล้าหวาน  อควาเรียส  โอโรนามินซี 
ขนม / ของหวาน:  คมเปโต  คารูกัง  คูซูโมจิ  ชิรูโกะ  เซ็มเบ อาราเระ  ดังโงะ ชิจิดังโงะ  คิบิดังโงะ  โดรายากิ  ไดฟูกุ  ไทยากิ  มันจู  โมจิ โกเฮโมจิ  อาเงโมจิ  อูอิโร  โยกัง  ลูกอมข้าวโบตัง  วางาชิ  วาราบิโมจิ  อามานัตโต 
ส่วนผสม / เครื่องปรุง:  โกโบ  คนเนียกุ  คมบุ  คัตสึโอบูชิ  คันซูริ  คาราชิ  คูซูโกะ  คูโรมิตสึ  ชิจิมิโตงาราชิ  ซอส โชยุ  ซอสทงกัตสึ  ซอสวุร์สเตอร์เชอร์  ทาเระ  พนซุ  ชตสึรุ  ซันโช  ดาชิ  ไดกง ไดคงซากูราจิมะ  เต้าหู้  ถั่วแดงกวน  เท็งกาซุ  น้ำมันงา  โนริ  เบนิโชงะ  ปลา คามาโบโกะ  ซูริมิ  เม็นไตโกะ / ทาราโกะ  โทบิโกะ  ปังโกะ  ผงชูรส  มายองเนส  มิโซะ  มิริง  เม็มมะ  เมียวงะ  ยูซุ ยูซูโกโช  วาซาบิ  หน่อไม้  เห็ด ชีตาเกะ  มัตสึตาเกะ  เห็ดเข็มทอง  อาโอโนริ  อูเมโบชิ  ฮิจิกิ 
อุปกรณ์:  มีด กีวโต  ซันโตกุ  ซาชิมิโบโช  เดบะโบโช  นากิริโบโช  นานางิบะ  มางูโระโบโช  มีดทำครัวญี่ปุ่น  อูซูบะโบโช  หม้อหุงข้าว 
รายชื่อ:  ของว่าง  ของหวานและขนมหวาน  เครื่องปรุง  ส่วนประกอบของซูชิและซาชิมิ  อาหารจาน ซุปและสตูว์  ราเม็ง 
ผลไม้:  ไชน์มัสแคต  แตงโมสี่เหลี่ยม  ยูบาริเมลอน  รูบีโรมัน 
เกี่ยวข้อง:  ขนบธรรมเนียมและมารยาท  ไคเซกิ  ชิมมิ  เท็ปปังยากิ  เทริยากิ  โทกูซังฮิง  อาหารโอกินาวะ  อูมามิ  โอมากาเซะ 
  หมวดหมู่ 
มาเมไดฟูกุ (ไดฟูกุถั่ว)
โยโมงิไดฟูกุ (ไดฟูกุโกฐจุฬาลัมพา)
อิจิโงไดฟูกุ (ไดฟูกุสตรอว์เบอร์รี)
สายการบินหลักของสหรัฐอเมริกา

โบอิง 787-9 ของอเมริกันแอร์ไลน์
กระทรวงคมนาคมสหรัฐได้นิยามคำว่า สายการบินหลัก หรือ ผู้ให้บริการสายการบินรายใหญ่ ว่าเป็นสายการบินที่มีฐานการบินอยู่ในสหรัฐอเมริกา ซึ่งมีรายได้มากกว่า 1 พันล้านดอลลาร์สหรัฐในระหว่างปีงบประมาณ โดยจะจัดกลุ่มเป็น "กลุ่มที่ 3"
รายชื่อสายการบินหลักของสหรัฐ

ระหว่างปีงบประมาณ 2023 มี 20 สายการบินที่มีคุณสมบัติเป็นสายการบินในกลุ่มที่ 3 หรือสายกาารบินหลักของสหรัฐอเมริกา
รายชื่อสายการบินหลักของสหรัฐ > สายการบินโดยสารหลัก

อะแลสกาแอร์ไลน์
อัลลีเจียนต์แอร์
อเมริกันแอร์ไลน์ *
เดลตาแอร์ไลน์ *
ฟรอนเทียร์แอร์ไลน์
ฮาวาเอียนแอร์ไลน์
เจ็ตบลูแอร์เวย์
เซาท์เวสต์แอร์ไลน์ *
สปิริตแอร์ไลน์
ซันคันทรีแอร์ไลน์
ยูไนเต็ดแอร์ไลน์ *
(*) - สายการบินที่ถูกจัดเป็นสายการบิน "บิ๊ก 4" ของสหรัฐ
รายชื่อสายการบินหลักของสหรัฐ > สายการบินระดับภูมิภาค

เอนวอยแอร์ (สายการบินลูกของอเมริกันแอร์ไลน์กรุ๊ป)
รีพับบลิคแอร์เวย์
สกายเวสต์แอร์ไลน์
รายชื่อสายการบินหลักของสหรัฐ > สายการบินขนส่งสินค้า

แอตลาสแอร์
เฟดเอกซ์ เอกซ์เพรส
คาลิตตาแอร์
โพลาร์แอร์คาร์โก (สายการบินลูกของแอตลาสแอร์เวิลด์ไวด์โฮลดิ้ง)
ยูพีเอสแอร์ไลน์
ยูเอสเอเจ็ตแอร์ไลน์
โฟล์กลอร์: เดอะลองพอนด์สตูดิโอเซสชันส์

| โฟล์กลอร์: เดอะลองพอนด์สตูดิโอเซสชันส์ |
| --- | --- |

กำกับ: เทย์เลอร์ สวิฟต์
สร้างจาก: โฟล์กลอร์ โดย เทย์เลอร์ สวิฟต์
อำนวยการสร้าง:   เทย์เลอร์ สวิฟต์  โรเบิร์ต อัลเลน  บาร์ต ปีเตอร์ส 
นักแสดงนำ:   เทย์เลอร์ สวิฟต์  แจ็ก แอนโตนอฟฟ์  แอรอน เดสเนอร์  จัสติน เวอร์นอน 
กำกับภาพ: อีธาน พาล์มเมอร์
ตัดต่อ: ลอรา แรนโดล์ฟ
บริษัทผู้สร้าง:   เทย์เลอร์สวิฟต์โปรดักชัน  บิกแบรนช์โปรดิวชันส์  
ผู้จัดจำหน่าย: ดิสนีย์+
วันฉาย:   25 พฤศจิกายน ค.ศ. 2020 (2020-11-25) 
ความยาว: 106 นาที
ประเทศ: สหรัฐ
ภาษา: อังกฤษ
โฟล์กลอร์: เดอะลองพอนด์สตูดิโอเซสชันส์ (อังกฤษ: Folklore: The Long Pond Studio Sessions) เป็นภาพยนตร์สารคดีการแสดงดนตรีสดอเมริกันปี 2020 กำกับและผลิตโดยนักร้องนักแต่งเพลงชาวอเมริกันเทย์เลอร์ สวิฟต์ เข้าฉายทางดิสนีย์+ เมื่อวันที่ 25 พฤศจิกายน 2020 สารคดีนี้ถ่ายทำที่ลองพอนด์สตูดิโอ สตูดิโอบันทึกเสียงที่แยกตัวอยู่ในป่าบนพื้นที่ในหุบเขาฮัดสันนิวยอร์ก เธอแสดงทั้งหมด 17 เพลงจากสตูดิโออัลบั้มที่แปด โฟล์กลอร์ (2020) ซึ่งจะเป็นการพูดคุยเกี่ยวกับกระบวนการสร้างสรรค์เบื้องหลังของเพลงกับแจ็ก แอนโตนอฟฟ์ และแอรอน เดสเนอร์ ผู้ร่วมงาน
เทย์เลอร์ สวิฟต์เปิดตัวในฐานะผู้กำกับภาพยนตร์ด้วยสารคดี ซึ่งเป็นภาพยนตร์เรื่องที่สี่ของเธอที่จะเข้าฉายในบริการสตรีมมิ่งต่อจากการเปิดตัวของ เดอะ 1989 เวิลด์ทัวร์ไลฟ์ (2015) เรพิวเทชันสเตเดียมทัวร์ (2018) มิสอเมริกานา (2020)
ผู้แสดง

เทย์เลอร์ สวิฟต์ นักร้องนำและนักดนตรี
แอรอน เดสเนอร์ นักดนตรี
แจ็ก แอนโตนอฟฟ์ นักดนตรี
จัสติน เวอร์นอน นักร้อง
รางวัล

| องค์กร | ปี | รางวัล | ผล | อ้างอิง |
| --- | --- | --- | --- | --- |
| Shorty Awards | 2021 | Best Use of Emojis | เสนอชื่อเข้าชิง |  |
| Gracie Awards | 2021 | Grand Award for Special or Variety | ชนะ |  |
อัลบั้มบันทึกการแสดงสด

โฟล์กลอร์: เดอะลองพอนด์สตูดิโอเซสชันส์ (ฟรอมเดอะดิสนีย์+ สเปเชียล) (อังกฤษ: Folklore: The Long Pond Studio Sessions (From the Disney+ Special)) เป็นอัลบั้มบันทึกการแสดงสดชุดที่สามของนักร้องนักแต่งเพลงชาวอเมริกันเทย์เลอร์ สวิฟต์ เพลงประกอบภาพยนตร์ โฟล์กลอร์: เดอะลองพอนด์สตูดิโอเซสชันส์ จัดจำหน่ายผ่านรีพับลิกเรเคิดส์ ไปยังสตรีมมิ่งและแพลตฟอร์มดิจิทัลในวันที่ 25 พฤศจิกายน 2020 ควบคู่ไปกับภาพยนตร์ ประกอบด้วยแผ่นดิสก์สองแผ่น: รุ่นดีลักซ์ของ โฟล์กลอร์ ในแผ่นที่หนึ่ง และบันทึกการแสดงสดจาก โฟล์กลอร์: เดอะลองพอนด์สตูดิโอเซสชันส์ ในแผ่นที่สอง
อัลบั้มบันทึกการแสดงสด > ราการเพลง

| ลำดับ | ชื่อเพลง | ประพันธ์ | โปรดิวเซอร์ | ยาว |
| --- | --- | --- | --- | --- |
| 1. | "The 1" | Taylor Swift Aaron Dessner | Dessner | 3:30 |
| 2. | "Cardigan" | Swift Dessner | Dessner | 4:00 |
| 3. | "The Last Great American Dynasty" | Swift Dessner | Dessner | 3:51 |
| 4. | "Exile" (featuring Bon Iver) | Swift William Bowery Justin Vernon | Dessner Joe Alwyn | 4:46 |
| 5. | "My Tears Ricochet" | Swift | Swift Jack Antonoff Alwyn | 4:16 |
| 6. | "Mirrorball" | Swift Antonoff | Swift Antonoff | 3:29 |
| 7. | "Seven" | Swift Dessner | Dessner | 3:29 |
| 8. | "August" | Swift Antonoff | Swift Antonoff Alwyn | 4:22 |
| 9. | "This Is Me Trying" | Swift Antonoff | Swift Antonoff Alwyn | 3:15 |
| 10. | "Illicit Affairs" | Swift Antonoff | Swift Antonoff Alwyn | 3:11 |
| 11. | "Invisible String" | Swift Dessner | Dessner | 4:13 |
| 12. | "Mad Woman" | Swift Dessner | Dessner | 3:57 |
| 13. | "Epiphany" | Swift Dessner | Dessner | 4:50 |
| 14. | "Betty" | Swift Bowery | Swift Dessner Antonoff Alwyn | 4:55 |
| 15. | "Peace" | Swift Dessner | Dessner | 3:54 |
| 16. | "Hoax" | Swift Dessner | Dessner | 3:40 |
| 17. | "The Lakes" | Swift Antonoff | Swift Antonoff | 3:32 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 66:58 |
| ลำดับ | ชื่อเพลง | ประพันธ์ | ยาว |
| --- | --- | --- | --- |
| 1. | "The 1" | Swift Dessner | 3:40 |
| 2. | "Cardigan" | Swift Dessner | 3:51 |
| 3. | "The Last Great American Dynasty" | Swift Dessner | 3:52 |
| 4. | "Exile" | Swift Bowery Vernon | 4:40 |
| 5. | "My Tears Ricochet" | Swift | 4:55 |
| 6. | "Mirrorball" | Swift Antonoff | 3:57 |
| 7. | "Seven" | Swift Dessner | 3:29 |
| 8. | "August" | Swift Antonoff | 4:20 |
| 9. | "This Is Me Trying" | Swift Antonoff | 3:29 |
| 10. | "Illicit Affairs" | Swift Antonoff | 3:04 |
| 11. | "Invisible String" | Swift Dessner | 4:17 |
| 12. | "Mad Woman" | Swift Dessner | 3:58 |
| 13. | "Epiphany" | Swift Dessner | 4:35 |
| 14. | "Betty" | Swift Bowery | 4:50 |
| 15. | "Peace" | Swift Dessner | 3:34 |
| 16. | "Hoax" | Swift Dessner | 3:42 |
| 17. | "The Lakes" | Swift Antonoff | 3:20 |
| ความยาวทั้งหมด: | ความยาวทั้งหมด: | ความยาวทั้งหมด: | 67:25 |
อัลบั้มบันทึกการแสดงสด > ชาร์ต

| ชาร์ต (2023) | ตำแหน่ง สูงสุด |
| --- | --- |
Australian Albums (ARIA): 24
Belgian Albums (Ultratop Flanders): 126
Danish Albums (Hitlisten): 12
Dutch Albums (Album Top 100): 3
Hungarian Albums (MAHASZ): 5
Irish Albums (OCC): 6
New Zealand Albums (RMNZ): 24
Scottish Albums (OCC): 1
Swedish Physical Albums (Sverigetopplistan): 5
UK Albums (OCC): 4
US Billboard 200: 3
US Soundtrack Albums (Billboard): 1
US Top Alternative Albums (Billboard): 1
US Top Rock & Alternative Albums (Billboard): 1
US Top Tastemaker Albums (Billboard): 1
แหล่งข้อมูลอื่น

โฟล์กลอร์: เดอะลองพอนด์สตูดิโอเซสชันส์ ที่อินเทอร์เน็ตมูวีเดตาเบส
| ด ค กเทย์เลอร์ สวิฟต์ |
| --- | --- |
 อัลบั้ม  ซิงเกิล  รางวัลและการเข้าชิง  การแสดงสด  เพลง  วิดีโอ  อิทธิผลทางวัฒนธรรม 
สตูดิโออัลบั้ม:  เทย์เลอร์ สวิฟต์  เฟียร์เลส  สปีกนาว  เรด  1989  เรพิวเทชัน  เลิฟเวอร์  โฟล์กลอร์  เอฟเวอร์มอร์  มิดไนส์  เดอะทอร์เชอด์โพอิตส์ดีพาร์ตเมนต์ 
บันทึกเสียงใหม่:  เฟียร์เลส (เทย์เลอร์เวอร์ชัน)  เรด (เทย์เลอร์เวอร์ชัน)  สปีกนาว (เทย์เลอร์เวอร์ชัน)  1989 (เทย์เลอร์เวอร์ชัน) 
อีพี:  เดอะเทย์เลอร์ สวิฟต์ฮอลลิเดย์คอลเล็กชัน  บิวตีฟูลอายส์ 
อัลบั้มบันทึกการแสดงสด:  สปีกนาว: เวิลด์ทัวร์ไลฟ์  ไลฟ์ฟรอมเคลียร์แชนแนลสตริป 2008  เลิฟเวอร์ (ไลฟ์ฟรอมปารีส) 
คอนเสิร์ตทัวร์:  เฟียร์เลสทัวร์  สปีกนาวเวิลด์ทัวร์  เดอะเรดทัวร์  เดอะ 1989 เวิลด์ทัวร์  เรพิวเทชันสเตเดียมทัวร์  ดิเอราส์ทัวร์ 
ภาพยนตร์:  มิสอเมริกานา  โฟล์กลอร์: เดอะลองพอนด์สตูดิโอเซสชันส์  ออลทูเวล: เดอะชอร์ตฟิล์ม  เทย์เลอร์ สวิฟต์: ดิเอราส์ทัวร์ 
ครอบครัว:  ออสติน สวิฟต์ (น้องชาย)  มาร์จอรี ฟินเลย์ (ยาย) 
มรดก:  สวิฟตี  อิทธิผลของดิเอราส์ทัวร์  คดีล่วงละเมิดทางเพศ  กรณีข้อพิพาทสิทธิ์การถือครองเพลง  กรณีข้อพิพาททิกเก็ตมาสเตอร์ 
บทความที่เกี่ยวข้อง:  บอมบาลูรินา  ซิตีออฟเลิฟเวอร์  ไฮวอตช์  แนนนาเรีย สวิฟเต  โอลิเวีย เบนสัน  เทย์เลอร์สวิฟต์โปรดักชัน  แซมมวลโกลด์วินเอสเตต  สวิฟต์ออนซีเคียวริตี 
  หมวดหมู่:เทย์เลอร์ สวิฟต์
อาบู ราวาช

30°01′55″N 31°04′30″E﻿ / ﻿30.03194°N 31.07500°E﻿ / 30.03194; 31.07500
พีระมิดแห่งดเจดเอฟเฟรที่อยู่ในสภาพปรักหักพังตั้งอยู่บนยอดที่ราบสูงอะบู เราะวัช
อะบู เราะวัช (อาหรับ: ابو رواش  เสียงอ่านภาษาอาหรับแบบอียิปต์: [ˈæbu ɾæˈwæːʃ], คอปติก: ⲁⲃⲣⲱⲟⲩϣⲓ abrowshi, คอปติกตอนปลาย: [ɑbˈroːwʃi], แปลว่า "เนื้อของความสุขทางราคะ"), อยู่ห่างออกไป 8 กิโลเมตร (5.0 ไมล์) ทางเหนือของกีซา เป็นที่ตั้งของพีระมิดที่อยู่ทางเหนือสุดของอียิปต์ หรือที่รู้จักกันในชื่อของพีระมิดที่สาบสูญ ซึ่งเป็นพีระมิดแห่งฟาโรห์เจดเอฟเรที่ถูกทำลายเกือบทั้งหมด ซึ่งพระองค์เป็นพระราชโอรสและทรงเป็นผู้สืบทอดพระราชบัลลังก์ของฟาโรห์คูฟู โดยเดิมทีเคยเชื่อว่าพีระมิดแห่งไม่เคยสร้างเสร็จ แต่ปัจจุบันมติทางโบราณคดีได้สรุปว่าไม่เพียงแต่สร้างเสร็จเท่านั้น แต่ยังสร้างให้มีขนาดเท่ากับพีระมิดแห่งเมนคาอูเร ซึ่งมีขนาดใหญ่เป็นอันดับสามของกลุ่มพีระมิดแห่งกิซา และเป็นที่ตั้งของพีระมิดเหนือสุดในอียิปต์ (ซึ่งรู้จักกันในนาม เล็พซีอุสหมายเลข 1) พีระมิดแห่งเจดเอฟเร (หรือที่รู้จักในพระนาม ราดเจดเอฟ ) และมีมาสตาบาจำนวนประมาณ 50 หลัง (ซึ่งอยู่ห่างจากพีระมิดของฟาโรห์เจดเอฟเรไป 1.5 กิโลเมตร) รายงานการขุดค้นกลุ่มพีระมิดถูกตีพิมพ์ในปี ค.ศ. 2011
พระศรีรัตนเจดีย์

| พระศรีรัตนเจดีย์ |
| --- | --- |

ข้อมูลพื้นฐาน
ที่ตั้ง: วัดพระศรีรัตนศาสดาราม แขวงพระบรมหาราชวัง เขตพระนคร กรุงเทพมหานคร
ศาสนา: ศาสนาพุทธ
ประเทศ:  ประเทศไทย
สถานะ: พระเจดีย์
การสร้าง
สถาปัตยกรรม: เจดีย์ทรงระฆังคว่ำ
ผู้สร้าง: พระบาทสมเด็จพระจอมเกล้าเจ้าอยู่หัว
ปีที่เสร็จ: พ.ศ. 2398
ข้อมูลจำเพาะ
ความสูง: 40 เมตร


 โบราณสถานที่ขึ้นทะเบียนโดยกรมศิลปากร
เป็นส่วนหนึ่งของ: วัดพระศรีรัตนศาสดาราม
เลขอ้างอิง: 0005574
 
 
 
พระศรีรัตนเจดีย์ เป็นเจดีย์ของวัดพระศรีรัตนศาสดาราม ในพระบรมมหาราชวัง ตั้งอยู่บนฐานไพทีทางทิศตะวันตก
ประวัติ

พระบาทสมเด็จพระจอมเกล้าเจ้าอยู่หัวทรงพระกรุณาโปรดเกล้าฯ ให้สร้างพระศรีรัตนเจดีย์ขึ้นเมื่อปี พ.ศ. 2398 โดยจำลองแบบมาจากเจดีย์ 3 องค์ของวัดพระศรีสรรเพชญ์ ในพระราชวังโบราณ สมัยกรุงศรีอยุธยา โดยมีพระราชประสงค์เพื่อใช้เป็นเจดีย์ประดิษฐานพระบรมสารีริกธาตุที่ทรงนำมาจากลังกา แต่พระบาทสมเด็จพระจอมเกล้าเจ้าอยู่หัวเสด็จสวรรคตก่อนที่พระศรีรัตนเจดีย์จะสร้างเสร็จ โดยเมื่อแรกสร้างเจดีย์นั้นมิได้มีการประดับกระเบื้องโมเสก
ต่อมา ในการเตรียมงานสมโภชกรุงรัตนโกสินทร์ 100 ปี พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้พระเจ้าบรมวงศ์เธอ กรมหลวงอดิศรอุดมเดช ทรงควบคุมงานเสริมพอก แก้รูปทรงเจดีย์ ประดับกระเบื้องโมเสกสีทองภายนอก เขียนผนังภายใน ทำบานประตู และปูพื้นหินอ่อนภายใน และทรงพระกรุณาโปรดเกล้าฯ ให้พระเจ้าบรมวงศ์เธอ กรมหลวงสรรพสาตรศุภกิจ ทำการประดับกระเบื้องโมเสกสีทองภายนอกทั้งหมดขององค์เจดีย์
ในการเตรียมงานสมโภชกรุงรัตนโกสินทร์ 150 ปี ในสมัยพระบาทสมเด็จพระปกเกล้าเจ้าอยู่หัว ได้มีการบูรณะปฏิสังขรณ์ภายนอกองค์เจดีย์ ซ่อมพื้นผนังที่ปูกระเบื้อง เปลี่ยนกระเบื้องที่ชำรุดซ่อมช่อฟ้า ใบระกา หางหงส์พระเจดีย์เล็กบนซุ้มประตู
ปัจจุบันได้มีการบูรณะปฏิสังขรณ์พระศรีรัตนเจดีย์อีกครั้งหนึ่ง โดยเปลี่ยนกระเบื้องทองที่ประดับภายนอกบางส่วน และบูรณะส่วนที่ชำรุดเสียหาย แต่ยังคงลักษณะของศิลปะเดิมไว้
ลักษณะสถาปัตยกรรม

องค์เจดีย์เป็นทรงกลมแบบลังกา (ระฆังคว่ำ) มีความสูงประมาณ 40 เมตร เป็นเจดีย์ก่ออิฐถือปูนประดับกระเบื้องโมเสกสีทองทั้งองค์ ภายในกลวงเป็นที่ประดิษฐานพระเจดีย์องค์เล็กบรรจุพระบรมสารีริกธาตุ
องค์เจดีย์ประกอบด้วยฐานเขียง มีมาลัยเถา 3 ชั้น สลับด้วยฐานบัวคว่ำบัวหงาย รองรับระฆัง เหนือขึ้นไปเป็นบัลลังก์สี่เหลี่ยมมีเสาหานรองรับปล้องไฉนซึ่งทำเป็นบัวลูกแก้วจากใหญ่ขึ้นไปหาเล็กซ้อนกันจำนวน 20 ชั้น จากนั้นเป็นปลีและยอดเม็ดน้ำค้าง
พระศรีรัตนเจดีย์มีซุ้มประตูทางเข้า 4 ทิศ ภายนอกปิดด้วยกระเบื้องโมเสกสีทองทั้งหมด ภายในบุด้วยหินอ่อน ลักษณะของทางเข้าเป็นรูปโค้งแหลม เหนือซุ้มเป็นลายปูนปั้นรูปช่อฟ้า ใบระกา หางหงส์ นาคสะดุ้ง ตอนบนของซุ้มตั้งพระเจดีย์องค์เล็กลักษณะเดียวกับพระศรีรัตนเจดีย์บนฐานสี่เหลี่ยม มีมุข 4 ด้านทำเป็นหน้าบันประดับช่อฟ้า ใบระกา หางหงส์ นาคสะดุ้ง บานประตูเป็นประตูหูช้างทำด้วยไม้ปิดทองประดับกระจกลงยา เป็นลายช่อดอกไม้สีเขียวแก่แดงเข้มและเงิน เหนือประตูเป็นช่องลมระบายอากาศกรุลวดตาข่าย กรอบประตูตอนบนจำหลักเป็นรูปพญานาค 2 ตัวหางชนกันตรงกลางห้อยเศียรลงด้านข้าง
ภายในองค์เจดีย์เป็นห้องโถงกลม ผนังโบกปูนทาสีขาวสอบไปตามความสูงของพระเจดีย์ ตรงกลางห้อยฉัตรสีขาวตรงกับพระเจดีย์ที่ประดิษฐานพระบรมสารีริกธาตุ ผนังตอนล่างประดับหินอ่อนสีเทา สูงจากพื้นประมาณ 60 เซนติเมตร พื้นปูหินอ่อนสีเทารูปสี่เหลี่ยมจัตุรัสลายทแยงมุม
ตรงกลางห้องประดิษฐานพระเจดีย์บรรจุพระบรมสารีริกธาตุ ตั้งอยู่บนฐานก่ออิฐถือปูน 2 ชั้น ฐานล่างเป็นรูปแปดเหลี่ยม มีมุข 4 มุข ฐานบนเป็นฐานบัวหงาย องค์เจดีย์มีลักษณะเหมือนกับพระศรีรัตนเจดีย์ทุกประการ ยกเว้นแต่เป็นเจดีย์ลงรักสีดำทั้งองค์
แหล่งข้อมูลอื่น

| ด ค กพระบรมมหาราชวัง |
| --- | --- | --- |
| วัดพระแก้ว |  กลุ่มพระอุโบสถ  กลุ่มฐานไพที (พระศรีรัตนเจดีย์  พระมณฑป  ปราสาทพระเทพบิดร)  กลุ่มอาคารประกอบ (พระเศวตกุฏาคารวิหารยอด  หอพระมณเฑียรธรรม  หอพระนาก  พระอัษฏามหาเจดีย์  หอระฆัง)  |  |
| กลุ่มสวนศิวาลัย |  พระที่นั่งศิวาลัยมหาปราสาท  พระที่นั่งบรมพิมาน  พระที่นั่งมหิศรปราสาท  พระที่นั่งสีตลาภิรมย์  พระพุทธรัตนสถาน  พระที่นั่งสุทไธสวรรยปราสาท  |  |
| หมู่พระมหามณเฑียร |  พระที่นั่งจักรพรรดิพิมาน  พระที่นั่งไพศาลทักษิณ  พระที่นั่งอมรินทรวินิจฉัย  พระที่นั่งเทพสถานพิลาศและพระที่นั่งเทพอาสน์พิไล  พระที่นั่งดุสิตาภิรมย์  พระที่นั่งราชฤดี  พระที่นั่งสนามจันทร์  หอพระสุราลัยพิมาน  หอพระธาตุมณเฑียร  หอศาสตราคม  เก๋งนารายณ์  |  |
| หมู่พระที่นั่งจักรีฯ |  พระที่นั่งจักรีมหาปราสาท  พระที่นั่งมูลสถานบรมอาสน์  พระที่นั่งสมมติเทวราชอุปบัติ  พระที่นั่งบรมราชสถิตยมโหฬาร  พระที่นั่งเทวารัณยสถาน  พระที่นั่งอมรพิมานมณี  พระที่นั่งสุทธาศรีอภิรมย์  พระที่นั่งนิพัทธพงศ์ถาวรวิจิตร  พระที่นั่งดำรงสวัสดิ์อนัญวงศ์  พระที่นั่งบรรณาคมสรณี  พระที่นั่งปรีดีราชวโรทัย  พระที่นั่งเทพดนัยนันทยากร  สวนสวรรค์  |  |
| หมู่พระมหาปราสาท |  พระที่นั่งดุสิตมหาปราสาท  พระที่นั่งพิมานรัตยา  พระที่นั่งอาภรณ์ภิโมกข์ปราสาท  พระที่นั่งราชกรัณยสภา  ศาลาอรรถวิจารณ์  พระปรัศว์  เรือนจันทร์  หอธรรมสังเวช  ศาลาราชการุณย์  |  |
| เขตพระราชฐานชั้นใน |  พระตำหนักสมเด็จพระศรีสวรินทิราบรมราชเทวี พระพันวัสสาอัยยิกาเจ้า  พระตำหนักสมเด็จพระปิตุจฉาเจ้าสุขุมาลมารศรี พระอัครราชเทวี  ตำหนักเจ้าดารารัศมี พระราชชายา  ตำหนักพระองค์เจ้าอัพภันตรีปชาและพระองค์เจ้าทิพยาลังการ  เรือนเจ้าจอมมารดาแส  เรือนเจ้าจอมก๊กออ  แถวเต๊ง  สระพระองค์อรไทยฯ  |  |
| สถานศึกษา |  โรงเรียนพระตำหนักสวนกุหลาบ  โรงเรียนช่างฝีมือในวัง  |  |
| อาคารอื่น ๆ |  พิพิธภัณฑ์วัดพระศรีรัตนศาสดาราม  ศาลาเครื่องราชอิสริยยศ เครื่องราชอิสริยาภรณ์ และเหรียญกษาปณ์  อาคารราชบัณฑิตยสถาน (เดิม)  ประตูพระบรมมหาราชวัง  ป้อมรอบกำแพงพระบรมมหาราชวัง  พระที่นั่งไชยชุมพล  หอแก้วศาลพระภูมิ  ศาลาสหทัยสมาคม  |  |
| สถานที่ในอดีต |  พระอภิเนาว์นิเวศน์  พระที่นั่งอมรินทราภิเษกมหาปราสาท  พระที่นั่งเย็น  พระที่นั่งทองในสวนขวา  เก๋งโรงละครหรือเก๋งโรงมหาสภา  พระที่นั่งรอบสกุณวัน  พระที่นั่งทรงผนวช  |  |
กรมหมื่นเทพพิพิธ

| กรมหมื่นเทพพิพิธ> พระเจ้ากรุงศรีอยุธยา (อ้างสิทธิ) |
| --- | --- |
ระยะเวลาอ้างสิทธิ: พ.ศ. 2310–2311
ก่อนหน้า: สมเด็จพระที่นั่งสุริยาศน์อมรินทร์
ถัดไป: สมเด็จพระเจ้ากรุงธนบุรี

ประสูติ: พระองค์เจ้าแขก
สิ้นพระชนม์: พ.ศ. 2311
พระบุตร: หม่อมเจ้าชายประยง หม่อมเจ้าหญิงอุบล หม่อมเจ้าชายมงคล หม่อมเจ้าชายพยอม หม่อมเจ้าชายมันทแวกสถี หม่อมเจ้าหญิงนุ่น หม่อมเจ้าชายแดง หม่อมเจ้าหญิงอภัย หม่อมเจ้าหญิงดารา หม่อมเจ้าหญิงกษัตรี
ราชวงศ์: บ้านพลูหลวง
พระบิดา: สมเด็จพระเจ้าอยู่หัวบรมโกศ
กรมหมื่นเทพพิพิธ เป็นเจ้านายในราชวงศ์บ้านพลูหลวงแห่งกรุงศรีอยุธยา เป็นพระโอรสในสมเด็จพระเจ้าอยู่หัวบรมโกศ เป็นเจ้านายผู้มีบทบาททางการเมืองที่สำคัญในช่วงสมัยปลายกรุงศรีอยุธยาก่อนการเสียกรุงศรีอยุธยาครั้งที่สอง
กรมหมื่นเทพพิพิธเป็นกบฏต่อพระเจ้าเอกทัศน์ ใน พ.ศ. 2301 หลังจากนั้นจึงถูกเนรเทศไปยังเกาะลังกา หรือประเทศศรีลังกาในปัจจุบัน ซึ่งในขณะนั้นอยู่ในยุคสมัยอาณาจักรแคนดี ขุนนางและพระสงฆ์ลังกาสมคบคิดกบฏต่อพระเจ้ากีรติศรีราชสิงห์แห่งลังกา ใน พ.ศ. 2303 เพื่อยกกรมหมื่นเทพพิพิธขึ้นเป็นกษัตริย์ลังกาแทนที่ แต่แผนการไม่สำเร็จ กรมหมื่นเทพพิพิธจึงจำต้องเสด็จออกจากลังกา และเสด็จกลับมาที่อาณาจักรสยามอีกครั้งใน พ.ศ. 2305 โดยเทียบท่าที่เมืองท่ามะริดเขตตะนาวศรี พระเจ้าเอกทัศน์มีพระราชโองการให้กรมหมื่นเทพพิพิธประทับอยู่ที่ตะนาวศรี จนกระทั่งเมื่อทัพพม่าซึ่งพระเจ้ามังระกษัตริย์พม่าได้ส่งมาโจมตีสยาม ในช่วงต้นปี พ.ศ. 2307 เมื่อพม่าได้เมืองมะริดตะนาวศรี กรมหมื่นเทพพิพิธจึงจำต้องเสด็จข้ามผ่านด่านสิงขรเข้ามา พระเจ้าเอกทัศน์มีพระราขโองการให้กรมหมื่นเทพพิพิธไปประทับที่เมืองจันทบุรี ต่อมาในกลางปี พ.ศ. 2308 ในขณะที่พม่ากำลังล้อมกรุงศรีอยุธยานั้น กรมหมื่นเทพพิพิธได้เสด็จจากจันทบุรีไปประทับที่ปราจีนบุรี รวบรวมกำลังไพร่พลหัวเมืองตะวันออกตั้งค่ายขึ้นต่อสู้กับพม่า แต่สุดท้ายถูกพม่าตีแตกพ่ายแพ้ เป็นเหตุให้กรมหมื่นเทพพิพิธต้องเสด็จหลบหนีไปยังเมืองนครราชสีมา ซึ่งกรมหมื่นเทพพิพิธได้มีความขัดแย้งทางการเมืองกับขุนนางท้องถิ่น จนกระทั่งกรมหมื่นเทพพิพิธตกอยู่ภายใต้ความดูแลของพระพิมายเจ้าเมืองพิมาย
เมื่อกรุงศรีอยุธยาเสียให้แก่พม่าใน พ.ศ. 2310 พระพิมายได้ยกย่องกรมหมื่นเทพพิพิธขึ้นเป็นเจ้าพิมาย เป็นเจ้าชุมนุมพิมาย หนึ่งในหลากหลายชุมนุมภูมิภาคที่ก่อนตัวขึ้นหลังจากการเสียกรุงศรีอยุธยา ปีต่อมาใน พ.ศ. 2311 สมเด็จพระเจ้าตากสินทรงปราบชุมนุม เสด็จยกทัพกรุงธนบุรีไปปราบชุมนุมเจ้าพิมายของกรมหมื่นเทพพิพิธ สุดท้ายชุมนุมพิมายพ่ายแพ้ กรมหมื่นเทพพิพิธถูกจับกุมไปที่กรุงธนบุรี และถูกสำเร็จโทษประหารชีวิตในที่สุดในเดือนธันวาคม พ.ศ. 2311
กบฏกรุงศรีอยุธยา พ.ศ. 2301

เมื่อพระเจ้าเอกทัศน์เสด็จขึ้นครองราชสมบัติแล้ว ทรงแต่งตั้งนายปื่นและนายฉิม ซึ่งเป็นพี่ชายของเจ้าจอมเพ็งและเจ้าจอมแม้น เจ้าจอมในพระเจ้าเอกทัศน์ ขึ้นดำรงตำแหน่งเป็นพระยาราชมนตรีและจมื่นศรีสรรักษ์ตามลำดับ พระยาราชมนตรี (ปิ่น) และจมื่นศรีสรรักษ์ (ฉิม) มีอำนาจสามารถเข้าออกเขตพระราชฐานได้อย่างอิสระ และกล่าววาจาหยาบช้าต่อขุนนางผู้ใหญ่ เป็นที่ไม่พอใจแก่บรรดาขุนนางเสนาบดีจตุสดมภ์ ในเดือนธันวาคม พ.ศ. 2301 กลุ่มขุนนางเสนาบดี นำโดยพระเจ้ายาอภัยราชา (ประตูจีน) สมุหนายก พระยายมราช เสนาบดีนครบาล พระยาเพชรบุรี เจ้าเมืองเพชรบุรี ฯลฯ วางแผนก่อการกบฏล้มพระเจ้าเอกทัศน์ถวายราชสมบัติให้แด่พระเจ้าอุทุมพรขุนหลวงหาวัด คณะผู้ก่อการเดินทางออกไปเข้าเฝ้ากรมหมื่นเทพพิพิธที่วัดกระโจม กรมหมื่นเทพพิพิธถึงแม้ว่าจะอยู่ในสมณเพศแต่ยินดีเป็นผู้นำในการกบฏครั้งนี้ กรมหมื่นเทพพิพิธจึงนำคณะเสนาบดีผู้ก่อการไปเข้าเฝ้าพระเจ้าอุทุมพรขุนหลวงหาวัด ที่วัดประดู่ พระเจ้าอุทุมพรไม่ประสงค์ที่จะมีส่วนร่วมในการกบฏครั้งนี้จึงตรัสตอบว่า "รูปเป็นสมณะ จะคิดอ่านการแผ่นดินนั้นไม่ควร ท่านทั้งปวงจะเหนเปนประการใดก็ตามแต่จะคิดกันเถีด" กรมหมื่นเทพพิพิธและคณะผู้ก่อการเข้าใจว่าพระเจ้าอุทุมพรทรงเห็นชอบด้วยแล้ว จึงดำเนินการแผนการต่อไป
พระเจ้าอุทุมพรขุนหลวงหาวัดมีพระดำริว่า หากกรมหมื่นเทพพิพิธก่อการสำเร็จแล้วจะชิงราชสมบัติเสียเอง "ถ้าเขาทำการสำเรจ์จับพระเชษฐาได้แล้ว เขาก็จะมาจับเราเสียด้วยจะยกกรมหมื่นเทพพิพิธ ขึ้นครองราชสมบัดิ์ เราสองคนพี่น้องก็จะภากันตาย" พระเจ้าอุทุมพรจึงเสด็จไปเข้าเฝ้าพระเจ้าเอกทัศน์ ทูลเรื่องแผนการกบฏของกรมหมืนเทพพิพิธ โดยมีข้อแลกเปลี่ยนให้พระเจ้าเอกทัศน์ทรงไว้ชีวิตไม่ทรงประหารชีวิตคณะผู้ก่อการ คณะผู้ก่อการจึงถูกจับกุม เจ้าพระยาอภัยราชา พระยายมราช พระยาเพชรบุรี ฯลฯ ล้วนแต่ถูกจับกุม นำตัวมาสอบสวนเฆี่ยนตี และจำคุก ฝ่ายกรมหมื่นเทพพิพิธ เมื่อแผนการถูกเปิดเผยแล้ว จึงรวบรวมกำลังไพร่พลตั้งค่ายอยู่ที่วัดกระโจม เจ้ากรมและข้าในกรมของกรมหมื่นเทพพิพิธจัดการป้องกันให้แก่กรมหมื่นเทพพิพิธอย่างแข็งแรง พระเจ้าเอกทัศน์ทรงออกอุบายปราบกรมหมื่นเทพพิพิธโดยไม่ใช้กำลัง พระเจ้าเอกทัศน์ทรงประกาศว่า กบฏของกรมหมื่นเทพพิพิธในครั้งนี้ มีข้าในกรมเจ้ากรมปลัดกรมเป็นผู้ต้นคิด ไม่เกี่ยวข้องกับกรมหมื่นเทพพิพิธ จะทรงลงพระราชอาญาประหารชีวิตเจ้ากรมปลัดกรมของกรมหมื่นเทพพิพิธ เป็นเหตุให้เจ้ากรมปลัดกรมของกรมหมื่นเทพพิพิธเกรงกลัวพระราชอาญา ปลัดกรมผูกคอฆ่าตัวตาย ในขณะที่เจ้ากรมหลบหนีค้นหาตัวไม่พบ ข้าในกรมกำลังไพร่พลที่ป้องกันกรมหมื่นเทพพิพิธอยู่ที่วัดกระโจม จึงโรยราแตกสลายตัวไป กรมหมื่นเทพพิพิธจำต้องหลบหนีไปทางทิศตะวันตก แต่ถูกจับได้ที่พระแท่นดงรัง (อำเภอท่ามะกา จังหวัดกาญจนบุรี) หลักฐานฮอลันดาระบุว่า กรมหมื่นเทพพิพิธหลบหนีไปทางตะวันออกไปทางกัมพูชาแต่ถูกจับกุม กรมหมื่นเทพพิพิธอาจหลบหนีและถูกจับกุมหลายครั้ง
ในช่วงต้นปีพ.ศ. 2302 มีเรือกำปั่นฮอลันดาเข้ามายังกรุงศรีอยุธยา เพื่อขนส่งนิมนต์นำพระสงฆ์สยามไปยังเกาะลังกา พระเจ้าเอกทัศน์จึงมีพระราชโองการให้นำตัวกรมหมื่นเทพพิพิธ พร้อมทั้งพระชายา พระโอรสธิดา ขึ้นเรือกำปั่นฮอลันดาเพื่อเนรเทศไปยังเกาะลังกา
ประทับเมืองตะนาวศรี

ในปี พ.ศ. 2303 ปีเดียวกับที่กรมหมื่นเทพพิพิธกบฏต่อพระเจ้ากีรติศรีราชสิงห์แห่งแคนดีนั้น นายแจน เชรอเดอร์ (Jan Schreuder) ข้าหลวงใหญ่ฮอลันดาประจำลังกา มีนโยบายขูดรีดภาษีอบเชย เป็นเหตุให้ชาวสิงหลในเกาะลังกาในบริเวณริมชายฝั่ง ซึ่งอยู่ในเขตการปกครองของฮอลันดานั้น มีความไม่พอใจลุกฮือขึ้นต่อต้านการปกครองฮอลันดา รวมทั้งพระเจ้ากีรติศรีราชสิงห์แห่งแคนดีไม่พอพระทัยที่ฮอลันดาเข้ามายึดครองพื้นที่ลังกา และยังสังสัยว่าฮอลันดาอาจมีส่วนในการกบฏครั้งกรมหมื่นเทพพิพิธนี้ ในปีต่อมาใน พ.ศ. 2304 พระเจ้ากีรติศรีราชสิงห์จึงเสด็จยกทัพเข้าโจมตียึดพื้นที่ริมชายฝั่งทะเล คืนจากฮอลันดา นำไปสู่สงครามระหว่างอาณาจักรแคนดีกับฝ่ายฮอลันดาบนเกาะลังกา ต่อมา พ.ศ. 2305 แจน เชรอเดอร์ ข้าหลวงฮอลันดาลาออกจากต่ำแหน่ง ลุบเบิร์ต แจน แฟน เอ็ก (Lubbert Jan van Eck) ขึ้นเป็นข้าหลวงใหญ่ฮอลันดาในลังกาคนต่อมา
กรมหมื่นเทพพิพิธเสด็จโดยเรือฮอลันดาถึงเมืองท่ามะริดของกรุงศรีอยุธยาใน พ.ศ. 2305 สมเด็จพระเจ้าเอกทัศน์เมื่อทรงทราบว่ากรมหมื่นเทพพิพิธได้เสด็จกลับมาอยู่ที่เมืองมะริด จึงทรงพระพิโรธ พระยาเพชรบุรีคนเก่า ซึ่งฝักใฝ่พระเจ้าอุทุมพรและได้เคยเป็นกบฏติดคุกแล้วนั้น ได้นำกำลังออกไปเข้ากับกรมหมื่นเทพพิพิธแต่ถูกจับได้และถูกประหาร พระเจ้าเอกทัศน์จึงมีพระราชโองการให้กรมหมื่นเทพพิพิธประทับที่เมืองตะนาวศรีพร้อมทั้งส่งข้าหลวงไปกำกับ บันทึกฮอลันดาระบุว่า พระโอรสสององค์ของกรมหมื่นเทพพิพิธ (อาจหมายถึงหม่อมเจ้าประยงค์และหม่อมเจ้าดารา) ถูกนำตัวไปประทับอยู่กับพระเจ้าอุทุมพรขุนหลวงหาวัดที่วัดประดู่ เพื่อเป็นองค์ประกัน ส่วนพระชายาหม่อมเสมและพระธิดาหม่อมอุบลไปประทับที่กรุงศรีอยุธยา
ใน พ.ศ. 2305 ลุบเบิร์ต แจน แฟน เอ็ก ข้าหลวงใหญ่ฮอลันดาประจำลังกา ซึ่งกำลังทำสงครามกับพระเจ้ากีรติศรีราชสิงห์แห่งแคนดีนั้น เห็นว่าควรยกกรมหมื่นเทพพิพิธมาเป็นคู่แข่งเพื่อต้านทานอำนาจของพระเจ้ากีรติศรีราชสิงห์ นายแฟนเอ็กจึงส่งมาร์เตน ฮอยซ์วูร์น (Marten Huysvoorn) เป็นทูตมาเข้าเฝ้าพระเจ้าเอกทัศน์ที่กรุงศรีอยุธยา กราบทูลขอพระราชานุญาตให้กรมหมื่นเทพพิพิธหรือพระโอรสพระองค์ใดพระองค์หนึ่งกลับไปลังกา เพื่อขึ้นเป็นกษัตริย์ลังกาด้วยการสนับสนุนของฮอลันดา ฝ่ายฮอลันดาไม่ทราบถึงความขัดแย้งทางการเมือง ระหว่างพระเจ้าเอกทัศน์และกรมหมื่นเทพพิพิธ พระเจ้าเอกทัศน์ไม่พอพระทัยที่ฮอลันดามาขอตัวกรมหมื่นเทพพิพิธออกไป และทรงไม่ยินยอมให้ทูตฮอลันดาคือนายฮอซ์วูร์นเข้าเฝ้า จนกระทั่งเกิดข่าวลือว่า ฮอลันดาจะยกทัพเข้าโจมตีกรุงศรีอยุธยาเพื่อยกราชสมบัติให้แก่กรมหมื่นเทพพิพิธ จนสุดท้ายนายฮอยซ์วูร์นทูตฮอลันดากลับออกไปจากกรุงศรีอยุธยา
ฝ่ายข้าหลวงใหญ่ฮอลันดานายแฟนเอ็กยังไม่ละทิ้งความพยายาม ใน พ.ศ. 2307 นายแฟนเอ็กส่งวิลเลม แฟน ดามาสต์ ลิมเบอร์เกอร์ (Willem van Damast Limberger) เข้ามาที่ตะนาวศรีเพื่อเข้าเฝ้ากรมหมื่นเทพพิพิธโดยตรง แต่ไม่ประสงความสำเร็จไม่พบกรมหมื่นเทพพิพิธ